Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 109

i) Műszaki mentések gépei és eszközei témából: Rendezési szinten: — a kisgép kategóriába tartozó motorfűrész, a forgótárcsás vágóberendezés (korongos roncsvágó) és a hidraulikus vágó- és feszítőberendezések szerkezeti felépítését, működését, — a különböző típusú gépek közötti különbségeket, azonosságokat, — a gépek előkészítését, a beindításának fogásait, egyes lépéseit, — a működtetéshez szükséges biztonsági előírásokat, — a műveletek végrehajtásához a védőfelszerelések: sisak, arcvédő, védőkesztyű, kötény, lábszárvédő, fülvédő használatát, — az ellenőrzés és karbantartás előírásait, — a vonó- és húzóeszközök típusait, fontosabb jellemzőit, alkalmazhatóságukat, — az alá- és kitámasztó, emelő- és nyomóeszközök típusait, alkalmazásuk lehetőségeit, előírásait. Jártasság szinten: — a motorfűrészek működtetését, ellenőrzését és karbantartását, — a forgótárcsás vágóberendezések működtetését, ellenőrzését és karbantartását, — a hidraulikus vágó- és feszítőberendezések működtetését, ellenőrzését és karbantartását, — a vonó- és húzóeszközök működtetését, ellenőrzését és karbantartását, — az alá- és kitámasztó eszközök használatát, ellenőrzését és karbantartását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes